Greifenbergerio santechnikos dirbinių gamykla

Greifenbergerio santechnikos dirbinių gamykla – buvusi Lietuvos įmonė, gaminusi santechnikos įrenginius.

Istorija 

1879 m. vokiečių pramonininkas V. Šmidtas Kaune, Šančiuose pradėjo statyti vielos, vinių bei geležies dirbinių fabriką „Westfalia“, kuris veliau tapo viena stambiausių metalo dirbinių gamykla – visoje Rusijos imperijoje (1913 m. joje dirbo 1300 darbininkų). 1922 m. fabriką nupirko broliai Jonas Vailokaitis ir Juozas Vailokaitis, kurie vėliau įkūrė „Metalo“ įmonę. 1938 m. fabrikas-liejykla su 7,5 mln. Lt. kapitalu buvo didžiausia privati įmonė Lietuvoje. Sovietmečiu (nuo 1961 m.) čia veikė J. Greifenbergerio santechnikos įrenginių gamykla, gamintos kriauklės, vonios, radiatoriai ir kt. Gamykla pavadinta komunisto Juozo Greifenbergerio vardu. Sovietmečiu Šančių gyventojai fabriką vadino „Metalu“. Pro fabriko kaminus verždavosi tiršti dūmai, nudažantys aplinkinius kvartalus ruda spalva. Valdžia žmonėms skirdavo nemokamą pieną kaip kompensaciją už sveikatos gadinimą. 1976 m. įmonėje dirbo 1000 darbuotojų.

Literatūra

 Greifenbergerio santechnikos dirbinių gamykla. Lietuviškoji tarybinė enciklopedija, T. 4. – Vilnius: Vyriausioji enciklopedijų redakcija, 1985. S. 201

Šaltiniai

Kauno įmonės
Buvusios Lietuvos įmonės
Tarpukario Lietuvos įmonės